Alapító okirat
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) bekezdése alapján a(z) Szombathelyi Weöres Sándor Óvoda alapító okiratát a következők szerint adom ki:**

1. **A költségvetési szerv
megnevezése, székhelye, telephelye**
	1. A költségvetési szerv
		1. megnevezése: Szombathelyi Weöres Sándor Óvoda
	2. A költségvetési szerv
		1. székhelye: 9700 Szombathely, Márton Áron utca 58.
2. **A költségvetési szerv
alapításával és megszűnésével összefüggő rendelkezések**
	1. A költségvetési szerv alapításának dátuma:2000. 01. 01.
	2. A költségvetési szerv alapítására, átalakítására, megszüntetésére jogosult szerv
		1. megnevezése: Szombathely Megyei Jogú Város Önkormányzata
		2. székhelye: 9700 Szombathely, Kossuth Lajos utca 1-3.
3. **A költségvetési szerv irányítása, felügyelete**
	1. A költségvetési szerv irányító szervének
		1. megnevezése: Szombathely Megyei Jogú Város Közgyűlése
		2. székhelye: 9700 Szombathely, Kossuth Lajos utca.1-3.
	2. A költségvetési szerv fenntartójának
		1. megnevezése: Szombathely Megyei Jogú Város Önkormányzata
		2. székhelye: 9700 Szombathely, Kossuth Lajos utca 1-3.
4. **A költségvetési szerv tevékenysége**
	1. A költségvetési szerv közfeladata: Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 6. pontja szerinti óvodai ellátás.
	2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 851 020 | Óvodai nevelés |

* 1. A költségvetési szerv alaptevékenysége: A Nemzeti Köznevelésről szóló 2011. évi CXC. törvényben (a továbbiakban:Nkt.) és a vonatkozó egyéb jogszabályokban foglaltak szerint az óvoda alapfeladata: a gyermek három éves korától a tankötelezettség kezdetéig tartó, a teljes óvodai életet magában foglaló óvodai nevelés, a gyermek napközbeni ellátásával összefüggő feladatok ellátása, a hátrányos helyzetű és halmozottan hátrányos helyzetű gyermekek integrált óvodai nevelése, szakértői bizottság szakértői véleménye alapján azon többi gyermekkel együtt nevelhető, oktatható sajátos nevelési igényű gyermek nevelése, aki érzékszervi fogyatékos (hallássérült), enyhe fokban értelmi fogyatékos, beszédfogyatékos, vagy egyéb pszichés fejlődési zavarral küzd.

Intézményi sajátosságok: szülői igény esetén térítés ellenében idegen nyelv oktatás, zeneovi, óvodai úszásoktatás, korcsolyaoktatás, gyermektánc, időszakos gyermekfelügyelet szervezése.

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 091110 | Óvodai nevelés, ellátás szakmai feladatai |
| 2 | 091120 | Sajátos nevelési igényű gyermekek óvodai nevelésének, ellátásának szakmai feladatai  |
| 3 | 091140 | Óvodai nevelés, ellátás működtetési feladatai  |
| 4 | 096015 | Gyermekétkeztetés köznevelési intézményben |
| 5 | 096025 | Munkahelyi étkeztetés köznevelési intézményben |

* 1. A költségvetési szerv illetékessége, működési területe: kötelező felvételt biztosító óvoda Szombathely város közigazgatási területén, az Önkormányzat által meghatározott működési körzet alapján
1. **A költségvetési szerv szervezete és működése**
	1. A költségvetési szerv vezetőjének megbízási rendje: Az intézmény vezetőjét Szombathely Megyei Jogú Város Közgyűlése a közalkalmazottak jogállásáról szóló 1992. évi XXXIII. törvény, a nemzeti köznevelésről szóló 2011. évi CXC. törvény, valamint a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról rendelkező 326/2013. (VIII.30.) Korm. rendelet előírásai szerint pályázat alapján bízza meg.
	2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | a közalkalmazottak jogállásáról szóló 1992. évi XXXIII. tv. |
| 2 | megbízási jogviszony  | a Polgári Törvénykönyvről szóló 2013. évi V. tv.  |
| 3 | vállalkozási jellegű jogviszony | a Polgári Törvénykönyvről szóló 2013. évi V. tv. |
| 4 | közfoglalkoztatási jogviszony | a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény |

1. **A köznevelési intézményre vonatkozó rendelkezések**
	1. A köznevelési intézmény
		1. típusa: óvoda
		2. alapfeladatának jogszabály szerinti megnevezése: az Nkt. 4. § (1) a) pontja szerinti „Óvodai nevelés”, továbbá ellátja az Nkt. 4. §(1) bekezdés r) pontja szerinti, a többi gyermekkel együtt nevelhető sajátos nevelési igényű gyermekek óvodai nevelését.
		3. gazdálkodásával összefüggő jogosítványok: Gazdasági szervezettel nem rendelkező költségvetési szerv. Pénzügyi-gazdasági feladataival összefüggő ügyviteli feladatait a Szombathelyi Köznevelési GAMESZ (Szombathely, Fő tér 40.), mint szolgáltató szervezet látja el. A tervezéssel, előirányzat módosítással, könyvvezetéssel, beszámolási kötelezettséggel kapcsolatos feladatmegosztást, illetve felelősségvállalást – az intézmény és a Szombathelyi Köznevelési GAMESZ között – megállapodás rögzíti.
	2. A feladatellátási helyenként felvehető maximális gyermek-, tanulólétszám a köznevelési intézmény

|  |  |  |  |
| --- | --- | --- | --- |
|  | feladatellátási hely megnevezése | tagozat megjelölése | maximális gyermek-, tanulólétszám |
| 1 | 9700 Szombathely, Márton Áron utca 58.  | 3 csoport | 75 fő |

* 1. A feladatellátást szolgáló ingatlanvagyon:

|  |  |  |  |  |
| --- | --- | --- | --- | --- |
|  | ingatlan címe | ingatlan helyrajzi száma | vagyon feletti rendelkezés joga vagy a vagyon használati joga | az ingatlan funkciója, célja |
| 1 | 9700 Szombathely, Márton Áron utca 58.  | 4175 | vagyonkezelő | óvoda |

1. **Záró rendelkezés**

Jelen alapító okiratot a törzskönyvi nyilvántartásba történő bejegyzés napjától kell alkalmazni, ezzel egyidejűleg a költségvetési szerv 2014. május 5. napján kelt, 67 028-9/2014 okiratszámú alapító okiratot visszavonom.

Kelt: Szombathely, 2016. április „ ”

P.H.

 **/: Dr. Puskás Tivadar :/ /: Dr. Károlyi Ákos :/ polgármester jegyző**